Luko Paletak

Luko Paletak (19 avqust 1943, Dubrovnik, Xorvatiya – 12 may 2024)— Xorvatiya Elm və İncəsənət Akademiyasının akademiki, xorvat yazıçısı, tərcüməçi, poeziya, uşaq ədəbiyyatı, elmi tədqiqatlar, məqalələr, esselər və antologiyalar janrında çoxsaylı kitabların müəllifi. 

 Bioqrafiya 
1943-cü ildə Dubrovnikdə atası Niko və anası Mariya Skviçalonun ailəsində anadan olub. Uşaqlığı orada keçib, ibtidai və orta məktəb müəllimlik məktəbində, eləcə də Pedaqoji Akademiyada təhsil alıb. 
1968-ci ildə Zadardakı Fəlsəfə fakültəsində xorvat və ingilis dili ixtisasları üzrə təhsil alıb.
Paletak 1992-ci ildə Zaqrebdəki Fəlsəfə fakültəsində "Književno djelo Ante Cettinea" ("Ante Cettineo ədəbi əsəri") dissertasiyası ilə doktorluq dərəcəsi alıb.

Şeirlərində geniş yayılmış ludizmə görə o, "Xorvatiya poeziyasının poeta ludens"i adlandırılıb. Luko Paletak  həm Xorvatiya, həm də Sloveniya Elmlər və İncəsənət Akademiyasının, eləcə də Avropa Leonardo da Vinçi Akademiyasının üzvü idi.
Paletak ən məhsuldar müasir Xorvat şairlərindən biridir. Digər dillər ilə yanaşı ingilis dili, Fransız dili və Sloven dillərindən də tərcümə edirdi.
Paletak Cefri Çoser, Vilyam Şekspir, Corc Bayron, Oskar Vayld, Ceyms Coys kimi tanınmış şairlərin əsərlərini tərcümə edib.

Luko Paletakın bir çox şeirlərinə musiqi bəstələnmiş və Dubrovnik və Xorvatiya pop mədəniyyətinin ayrılmaz hissəsinə çevrilmişdir.

Şair 12 may 2024-cü ildə 81 yaşında vəfat edib.

 Biblioqrafiya 
 Nečastivi iz ruže 1968
 Tri farse 1981
 Jutarnja kocka, 1983
 Na rubu tijela, 1987
 Slike s izložbe,1992
 Nevenka Arbanas, 1997
 Pjesni na dubrovačku, 1997
 Hrvatske teme, 1999
 Pojmovnik Malog čovjeka, 2001
 Lapadski Soneti Iva Vojnovića  2002
 Sastavljanje Orfeja: Studije, drame, pjesme, ogledi, 2005
 Skroviti vrt, 2004
 Crna kronika, 2006
 Grenlandski leptiri, 2006
 Nevidljiva zastava, 2008

uşaqlar üçün kitablar:
 Miševi i mačke naglavačke, 1973, 1975, 1980, 1984, 1986, 1994
 Slastičar orangutan, 1982
 Ledomat tata, 1985
 Roda u drugom stanju, 1988
 Priče iz male sobe, 1989
 Lavice na kavici, 1990
 Duhovi sa Strahurna, 1995
 Izabrane pjesme za djecu, 1996

 Mükafatları 
 İvan Mazhuraniç mükafatı, (1972)
 Vladimir Nazor mükafatı (1984)
 Hans Kristian Anderson (1997) 
 "Skroviti vrt" romanı (2005)

 İstinadlar